text: Børn var kunstnere for en dag på Trapholt
  13 februar 2017 kl. 16.10
  Børn udnyttede ferietiden til at prøve at arbejde som kunstnere på kunstmuseet Trapholt.
  Ferietid er et afbræk fra hverdagen. Hver dag i vinterferien giver Kunstmuseet Trapholt børn mulighed for at prøve arbejdet som kunstner. I to timers workshops får de undervisning af billedkunstneren Nadia Plesner.
  Børnene  ser nogle af hende værker og hører, hvad hendes ide var med dem, og de får nogle tegnetips og tricks.
  Nadia Plesner er uddannet på Gerrit Rietveld Academie i Amsgterdam og på The Graphic Arts Institute i København. 
  Mød hende i klippet her sammen med de ti-årige tvillingesøstre, Laura og Marie Kristensen fra Frederiks ved Viborg, som bruger noget af vinterferien på at være på oplevelsesferie i Kolding med deres bedsteforældre. Tirsdag skal de på Koldinghus.
  
  